704 XIII. REND. ÉNEKLŐK. 



barnás hússzínüek; szemök barna. A tojó valamivel halaványabb. A fia- 

 faJok alul sárgás szürkefehérek, sötéten foltosak, felül barnák és feketén 

 foltosak, pettyesek. 



Mértéke: H. 14—15; 5^2. 6-4— 66 ; F. 5-5— 57; L. 2; Cs. 1—118 

 centiméter. 



Majdnem egész Európában költ, a 70" é. szél.-ig ; az Urai-hegy- 

 ségben azonban csak a 60° é. szél.-ig. Északról öszszel Dél-Európába 

 költözködik, néha Afrikába is. Palesztinában azonban állandó madár. 

 Nálunk elég gyakori, csakhogy rejtett életmódot folytatván, elkerüli a 

 figyelmet. Tavaszszal az országos középnap szerint: márczius 20 — 30-án 

 érkezik hozzánk. Néha egyesek gyenge télen vissza is maradnak, így 

 CsATÓ J. feljegyezte deczemberböl, Alsó-Fehérmegyéből. Költözködéskor 

 élő sövényekben, bokrozatos kerítések körül, vágásokban, sűrű erdőszélc- 

 ken akadhatunk reája s őszszel — szeptember végén, októberben — a 

 hegyi vágások sokszor csak úgy hemzsegnek tőlük. Sötét tollazatúk, buj- 

 káló természetök s kivált éles szri, szrij, szürrí hangicsálásuk különböz- 

 teti meg őket, a gazos tarvágásokban ilyen tájt szintén számos más 

 apró madártól. Nyári tartózkodásra különösen hegyi erdőket, melyek sűrű 

 aljazatnak, fiatal áthatolhatatlan fenyővágásokat, szóval sötét növény 

 összevisszaságot keresnek. Lapályos erdőkben, bokros angolkertekben 

 is megtelepszik ugyan, de a hegyeket inkább kedveli, sőt felhatol a 

 havasokra is a henye fenyőövbe. Viselkedése a vörösbegyre s részben 

 az ökörszemre is emlékeztet; éneke is előbbiére emlékeztet, csakhogy va- 

 lamivel erősebb. Április végén először, júniusban másodszor költ. Fészkét 

 alacsonyan, sűrű bozótokba, sövényekbe, boróka-bokrokba rakja. A külső 

 burkolat sok zöld mohából, finom ágacskákból, gyökerekből, növény- 

 szálakból készül, csészéje pedig még finomabb száraz szálakkal, gyap- 

 júval, szőrökkel van bélelve. 5 — 6 egyszínű halvány zöldeskék tojása két 

 hét alatt kel ki. 



Tojásmérték: H. 18-5— 197; Sz. 14-4—15 mm. 



Élelme részben pókokból, rovarokból, álczákból, hernyókból, bá- 

 bokból, részben magvakból áll. Táplálékában nyáron, főleg a rovar túl- 

 nyomó s fiókáit is tisztán azokkal neveli föl. A káros rovarok pusztítása 

 mellett dudvamag fogyasztásáról sem kell elfelejtkeznünk, mert csakugyan 

 számba vehető az, ha látjuk, hogy a vonulók nagy mennyisége tarvágá- 

 sokban elhatalmaskodott különféle gazok magvait, a czinegék, pintyek stb. 

 társaságában falatozza. Mindenképpen pártfogást érdemel. 



